Serpens (constellatio)
Serpens (Graece Ὄφις) est constellatio hemisphaerii septentrionalis, una ex quadragensima octo constellationibus a Ptolemaeo, astronomo saeculi secundi, perscriptis. Manet una ex octoginta octo constellationibus hodiernis ab Unione Astronomica Internationali definitis. Serpens est una ac sola constellatio quae e duabus partibus non conexis constat, quae partes Serpens Caput et Serpens Cauda appellantur. Constellatio ab Ophiucho partita circum lineam caeli aequinoctialem sita est. Hac in constellatione anno 1970, nova stella FH Serpentis inventa est.